उम्र के विवाद में कानूनी सलाह ले रहे हैं सेना प्रमुख  
सेना प्रमुख जनरल वीके सिंह अपनी अर्ज़ी के ठुकराए जाने से नाराज़ हैं और अब वह क़ानूनी विकल्पों पर सलाह ले रहे हैं।
उम्र से जुड़े विवाद पर दोबारा अर्जी ठुकराए जाने से नाराज सेना के प्रमुख जनरल वीके सिंह कानूनी जानकारों से सलाह ले रहे हैं ताकि वह अपने रिकार्ड को दुरुस्त कर सकें जिसमें उनका जन्म 1950 का बताया गया है।
	रक्षा मंत्रालय के मुताबिक वह 31 मई 2012 को रिटायर हो जाएंगे।
	जनरल के पास विकल्प है कि वह या तो आर्म्ड फोर्स्ज ट्रिब्युनल जाएं या फिर सुप्रीम कोर्ट लेकिन उन्होने इस्तीफा देने की संभावना से भी इनकार नही किया है। जनरल सिंह का मानना है कि वह यह लड़ाई सम्मान के लिए लड़ रहे है न कि कार्यकाल के लिए। सेना प्रमुख के सलाहकारों का मानना है कि चीफ का कानूनी पक्ष काफी मजबूत है तभी तो सुप्रीम कोर्ट के तीन पूर्व मुख्य न्यायधीश जनरल सिंह के पक्ष में राय दे चुके हैं क्योंकि मैट्रिक और दूसरे सर्टिफिकेट में जनरल सिंह का जन्म 1951 का है। जो कुछ होना है दो−तीन दिन में तय हो जाएगा। तय कुछ भी हो लेकिन इस पूरे मामले से फौज और रक्षा मंत्रालय की काफी छीछालेदार हो रही है।